**UTANGULIZI**

***Mheshimiwa Rais wa Jamhuri ya Muungano wa Tanzania.***

Wananchi wa Wilaya ya Tunduru tunayo furaha kubwa ya kuukaribisha na kuukimbiza Mwenge wa Uhuru katika Wilaya yetu. Tunakupongeza Mheshimiwa Rais kwa uongozi wako uliotukuka hasa katika kupigania maslahi ya Wananchi na Taifa kwa ujumla.Aidha, uongozi wako umeleta matumaini kwa wananchi na sisi Wananchi wa Wilaya ya Tunduru tupo nawe katika kutekeleza falsafa yako ya ***Hapa Kazi Tu***.

Sisi Wananchi wa Wilaya ya Tunduru tunatambua umuhimu wa Mwenge wa Uhuru kama kichocheo cha kuhamasisha maendeleo, uzalendo na kudumisha umoja wa kitaifa, mshikamano, amani na utulivu.

***Mheshimiwa Rais wa Jamhuri ya Muungano wa Tanzania.***

Mwenge wa Uhuru licha ya kuhimiza utekelezaji wa shughuli za maendeleo, pia ni ukumbusho kwetu kufanya kazi kwa bidii, uadilifu na uaminifu ili Taifa letu liweze kufikia uchumi wa Kati kama ambavyo Mpango wa Pili wa Maendeleo wa miaka mitano (2016/17 – 2020/21) na Dira ya Taifa ya kufikia uchumi wa Kati ulivyojielekeza. Mwenge wa Uhuru 2017 umekuja na kauli mbiu isemayo; ***“Shiriki kukuza uchumi wa viwanda kwa Maendeleo ya nchi yetu”.*** Wilaya ya Tunduru imelenga kutekeleza kwa vitendo kauli mbiu hii kwa kupambana na rushwa, kutokomeza Malaria na madawa ya kulevya na pia kudhibiti maambukizi mapya ya UKIMWI ili kupata nguvu kazi kwa Maendeleo.

**UCHUMI WA VIWANDA TANZANIA.**

***Mheshimiwa Rais wa Jamhuri ya Muungano wa Tanzania***

Sote tunatambua kuwa nchi yetu kwa sasa ipo katika jitihada za kuhakikisha nchi inafikia katika uchumi wa Kati kwa kuboresha na kuanzisha viwanda. Uchumi wa viwanda utaliwezesha Taifa letu kuzalisha bidhaa bora na zenye ushindani katika soko la kimataifa badala ya kuwa soko la bidhaa za nje pekee na utamuwezesha Mwananchi wa kawaida kuweza kukidhi mahitaji ya lazima na hatimae kuweza kukabiliana na adui ujinga, umaskini na maradhi. Uwepo wa viwanda nchini utasaidia kuzalisha ajira nyingi, kuongeza kiwango cha uzalishaji wa malighafi za viwanda, kukuza na kuzalisha teknolojia mbalimbali, kuchangia katika pato la Taifa na kuliwezesha Taifa kujitegemea. Katika kuunga mkono jitihada za Serikali, Wilaya ya Tunduru ina kiwanda kikubwa 1 cha kati 1 na viwanda vidogo vidogo 1,471 vikiwepo vya karakana za useremala, ufundi magari na pikipiki, uchomeleaji, mashine za kukoboa na kusaga ambavyo kwa pamoja vimeweza kuzalisha ajira zinazokadiriwa kufika 2,600 kwa Wakazi wa ndani na nje ya Tunduru, aidha Wilaya inaendelea kuwa na mkakati wa kuongeza viwanda kwa kutenga maeneo ya uwekezaji, kutenga fedha katika bajeti zake kwa ajili ya uanzishaji na uboreshaji wa viwanda, kushirikiana na Wadau mbalimbali wa Maendeleo sambamba na kuhamasisha Wananchi kuanzisha viwanda vidogo vidogo vya uzalishaji. Jambo hili litawezekana endapo kutakuwa na uimarishwaji wa mifumo ya ukusanyaji wa mapato na utokomezaji wa rushwa, udhibiti wa matumizi mabaya ya mali za Umma na kuongeza fursa zinazozalisha ajira kwa Wananchi.

**MIRADI YA MAENDELEO**

***Mheshimiwa Rais wa Jamhuri ya Muungano wa Tanzania****,*

Kwa kutambua umuhimu wa Mwenge wa Uhuru katika kuleta na kuchochea Maendeleo nchini, katika Wilaya ya Tunduru Mwenge wa Uhuru wa mwaka 2017 umepitia jumla ya Miradi ya Maendeleo 7, ambapo umeweka mawe ya msingi kwenye miradi 2 yenye thamani ya Tsh.1,925,440,530.00, umefungua mradi 1 wenye thamani ya Tsh.52,045,000.00, umezindua miradi 3 yenye thamani ya Tsh.445,963,750.00 na kukagua mradi 1 ambapo umefanya jumla kuu ya gharama ya Miradi yote kuwa ni Tsh.2,381,449,280.00 ambapo fedha kutoka Serikali Kuu ni Tsh.2,315,361,956.50, Mchango wa Halmashauri ni Tsh.61,587,323.50 na nguvu za Wananchi ni Tsh.4,500,000.00. Uzinduzi, ufunguzi, ukaguzi na uwekaji wa mawe katika miradi hiyo ni kielelezo kinachoonyesha ni kwa jinsi gani Wananchi wa Wilaya ya Tunduru wanavyojituma katika kutekeleza shughuli za Maendeleo na wapo tayari kuendelea kushiriki katika ujenzi wa Taifa letu.

**MAPAMBANO DHIDI YA UKIMWI.**

***Mheshimiwa Rais wa Jamhuri ya Muungano wa Tanzania.***

Maradhi (UKIMWI) ni miongoni mwa mambo yanayoathiri jitihada za wananchi wa Wilaya ya Tunduru na Taifa kwa ujumla katika kupiga hatua za maendeleo. Wanachi wa Tunduru tunatambua licha ya jitihada zinazofanyika bado UKIMWI ni janga sugu linalotafuna nguvu kazi ya ustawi wa Taifa letu kwa kuifanya jamii ishindwe kushiriki kikamilifu katika kukuza uchumi wa viwanda kwa maendeleo ya nchi yetu. Wilaya kwa kushirikiana na wadau mbalimbali inaendelea na jitihada za kupunguza maambukizi mapya ya UKIMWI kwa kuhamasisha na kuelimisha jamii kuhusu mapambano dhidi ya UKIMWI ikiwa ni pamoja na matumizi sahihi ya kinga. Jamii imeendelea kuhamasishwa kujitokeza kupima UKIMWI kwa hiari na kuchukua hatua za kuanza kupewa dawa za kurefusha maisha mara wanapobainika kuwa na maambukizi. Uhamasishaji unafanywa pia kwa kutumia mikutano ya Viongozi wa Serikali, dini, siasa, Taasisi za kiraia, Wataalam, vipeperushi na gari ya matangazo.

Katika kipindi cha Januari – Disemba, 2016 jumla ya Wananchi 24,459 walijitokeza kupima afya zao kwa hiari wakiwemo wanaume 8,245 na wanawake 16,214. Waliogundulika na virusi vya UKIMWI walikua 756 ambapo Wanaume 340 na Wanawake 416. Kwa sasa hali ya maambukizi kwa Wilaya ni wastani wa asilimia 3.1. ***“Tanzania bila maambukizi mapya, unyanyapaa na vifo vitokanavyo na UKIMWI; inawezekana ifikapo mwaka 2030”.***

**MAPAMBANO DHIDI YA MALARIA.**

***Mheshimiwa Rais wa Jamhuri ya Muungano wa Tanzania.***

Malaria ni miongoni mwa magonjwa yanayowasumbua watu wengi katika Wilaya ya Tunduru hususani watoto wenye umri wa chini ya miaka 5 pamoja na wajawazito. Jamii inaendelea kuhamasishwa kupambana na ugonjwa huu ikiwa ni pamoja na kufanya usafi wa mazingira ili kuua mazalia ya Mbu wanaoeneza Malaria, matumizi sahihi ya vyandarua, kuwahi matibabu kila unapohisi dalili za Malaria na matumizi sahihi ya dawa za kutibu Malaria. Kwa kipindi cha Januari - Disemba, 2016 jumla ya wagonjwa 331,946 walihudhuria na kutibiwa katika vituo vya kutolea huduma za afya, kati yao wagonjwa 109,097 sawa na asilimia 32.8 ya wagonjwa wote walipimwa na kukutwa na Malaria hivyo walipatiwa tiba ambapo wagonjwa 45,585 walikuwa ni watoto wenye umri chini ya miaka 5. ***“Shiriki kutokomeza malaria kabisa kwa manufaa ya jamii”.***

**MAPAMBANO DHIDI YA RUSHWA.**

***Mheshimiwa Rais wa Jamhuri ya Muungano wa Tanzania***

Wananchi wa Wilaya ya Tunduru tunatambua kuwa rushwa ni adui wa Haki na Maendeleo hivyo kwa dhati tunaunga mkono jitihada za Serikali ya Awamu ya Tano za kuchukua hatua madhubuti dhidi ya wala rushwa na watendaji wabovu ili kuiwezesha Tanzania kupata Maendeleo ikiwemo kujenga uchumi wa Viwanda kama ulivyoahidi katika hotuba yako ya uzinduzi wa Bunge la 10 la Jamhuri ya Muungano wa Tanzania mwezi Novemba, 2015.

Katika kipindi cha Julai, 2016 hadi Aprili, 2017 Taasisi ya Kuzuia na kupambana na Rushwa (TAKUKURU) kwa kushirikiana na Wananchi, taasisi nyingine pamoja na Jeshi la Polisi imefanikiwa kufungua majalada 12 ambapo kati ya hayo majalada 7 yamekamilika na kufanikisha kufungua kesi 4 mahakamani. Katika kesi hizo, taasisi imeshinda kesi 1, imeshindwa kesi 1 na kesi 2 zinaendelea kusikilizwa, aidha Taasisi imefanikiwa kuokoa kiasi cha Tsh.30,009,281.00 zilizokuwa ziporwe na wala rushwa, pia imeanzisha na kuimarisha vilabu 9 vya wapinga rushwa katika shule za Sekondari na Msingi kwa lengo la kuwajenga wanafunzi kimaadili. Taasisi imeendesha semina 14, imefanya mikutano ya hadhara 3 na kuandaa makala 1. Taasisi inaendelea kuhamasisha Wananchi kutoa ushirikiano kwa Taasisi pale inapotokea rushwa au dalili ya rushwa. ***“Tuungane kwa pamoja dhidi ya rushwa kwa Maendeleo, amani na usalama wa Taifa letu”****.*

**MAPAMBANO DHIDI YA MADAWA YA KULEVYA.**

***Mheshimiwa Rais wa Jamhuri ya Muungano wa Tanzania.***

Madawa ya kulevya bado ni janga linalokabili Taifa letu kwa kuzorotesha rasilimali Watu ambao ndio msingi wa Maendeleo kwa Taifa, janga hili kwa bahati mbaya limewakumba zaidi Vijana ambao ndio nguvu kazi ya Taifa kwani ndio rika linalotegemewa kwa uzalishaji mali. Kupitia mikutano ya hadhara, uongozi wa Wilaya, wadau wa kupinga madawa ya kulevya na Jeshi la Polisi unaendelea na kazi ya kuelimisha jamii juu ya athari za matumizi ya madawa ya kulevya yakiwepo magonjwa ya akili, kifua kikuu, hatari ya maambukizi ya VVU, mapafu, ini, moyo na utegemezi ambao unaligharimu Taifa kuanzisha kliniki za kuwasaidia watu wenye utegemezi. Jeshi la Polisi kwa kushirikiana na wadau mbalimbali ambao ni Wasanii, Taasisi za kiraia, Viongozi wa Jadi, Dini na Siasa wanahamasisha Wananchi wa Wilaya ya Tunduru kuacha kulima kilimo cha Bangi na badala yake walime mazao mengine yatakayowapa kipato halali na pia kuendelea kukemea uingizaji wa madawa ya kulevya kama heroine, cocaine na mirungi.

Katika Wilaya ya Tunduru kwa kipindi cha Januari – April, 2017 jumla ya watuhumiwa 28 (Wanaume 26 na Wanawake 02) walikamatwa kwa kosa la kuuza na kutumia madawa ya kulevya ya aina ya bangi yenye uzito wa kilogram 64.8 na miche ya bangi 2,038. Jumla ya kesi za madawa ya kulevya zilizopata hukumu ni Kesi 30. Kati ya kesi hizo, kesi 23 watuhumiwa walikutwa na hatia na kuhukumiwa, Kesi 01 iliondolewa mahakamani na kesi 06 zinaendelea kusikilizwa. Hii ni kutokana na juhudi zinazofanywa na jeshi la polisi kwa kushirikiana na wananchi kuwabaini na kuwakamata wahusika wa madawa ya kulevya. ***“Tuwajali na Tuwasikilize Watoto na Vijana’’.***

**MWISHO**

***Mheshimiwa Rais wa Jamhuri ya Muungano wa Tanzania***

Wananchi wa Wilaya ya Tunduru tupo tayari kuunga mkono kila jitihada unazofanya za kupunguza umaskini, kutokomeza rushwa na uonevu kwa wanyonge. Tunakuombea heri na Baraka kwa Mwenyezi Mungu katika utendaji wako wa kazi,pia tupo tayari kushiriki kikamilifu kwa kushirikiana na Serikali na wadau mbalimbali wa maendeleo kutimiza lengo la kukuza uchumi wa viwanda kwa maendeleo ya nchi yetu ili kufikia mwaka 2025 nchi yetu iwe na uchumi wa kati. ***“Shiriki kukuza uchumi wa viwanda kwa maendeleo ya nchi yetu’’.***

……………………….

Juma Zuberi Homera

**Mkuu wa Wilaya**

**TUNDURU**

**KIAMBATISHO CHA TAARIFA YA UTEKELEZAJI WA UTENGAJI WA ASILIMIA 5% YA MAPATO YA NDANI**

1. **Kiasi kilichotengwa, kilichotolewa na Kilichotumika.**
2. **Vijana**

|  |  |  |  |  |  |  |  |
| --- | --- | --- | --- | --- | --- | --- | --- |
| **Kiasi kilichotengwa TZS.** | **Kiasi kilichotolewa TZS.** | **Kiasi kilichotumika** | **Idadi ya vikundi**  **vilivyokopeshwa** | **Wanufaika** | | | **MAELEZO** |
| 98,854,380 | 60,000,000 | 10,000,000 | 10 | **Me** | **Ke** | **Jml** | Uchambuzi wa kubaini vikundi vilivyo na sifa ya kukopesheka unaendelea kwaajili ya utoaji wa mkopo awamu ya pili. |
| 103 | 68 | 171 |

1. **Wanawake**

|  |  |  |  |  |  |
| --- | --- | --- | --- | --- | --- |
| **MWAKA** | **FEDHA ZILIZOTENGWA 5%** | **FEDHA ILIYOTOLEWA** | **FEDHA ILIYOTUMIKA** | **IDADI YA VIKUNDI**  **VILIVYOKOPESHWA**  **(KE)** | **MAELEZO** |
| 2016/2017 | 98,854,380 | 60,000,000 | 10,000,000 | 10 | TARATIBU ZA UKOPESHAJI WA VIKUNDI VILIVYO NA SIFA UNAENDELEA. |

1. **Vikundi vilivyonufaika na shughuli wanazofanya.**
2. **Vijana**

|  |  |  |  |  |
| --- | --- | --- | --- | --- |
| **KATA** | **KIJIJI** | **NA** | **JINA LA KIKUNDI** | **SHUGHULI WAIFANYAYO.** |
| Matemanga | Fundimbanga | 1 | Tujiendeleze Vicoba | Ununuzi wa Nafaka |
| Tuwemacho | Tuwemacho | 2 | Ukombozi | Useremara |
| Kidodoma | Legezamwendo | 3 | Tujiendeleze | Kilimo cha Mpunga |
| Mlingoti Mash. | Ujenzi | 4 | Nchinga Vicoba | Kuweka na Kukopa |
| Mchuluka | Mchuluka | 5 | Kasamchu | Kilimo cha Mbaazi |
| Tuwemacho | Namasalau | 6 | Nguvumali. | Kilimo cha Maindi |
| Nanjoka | Nanjoka | 7 | Upendo | Kilimo cha ufuta |
| Namasakata | Chiungo | 8 | Umoja Vicoba | Kuweka na kukopa. |
| Kidodoma | Mkwajuni | 9 | Tujitokeze | Kilimo cha Mpunga |
| Nakapanya | Nakapanya | 10 | Motomoto | Urinaji wa ASali. |

1. **Wanawake**

|  |  |  |  |  |  |  |
| --- | --- | --- | --- | --- | --- | --- |
| **KATA** | **KIJIJI** | **NA** | **JINA LA KIKUNDI** | **IDADI YA WANUFAIKA(KE)** | **MKOPO**  **WATAKAOPATA** | **SHUGHULI** |
|  |  |  |  |  |  |  |
| Tinginya | Tinginya | 1 | Changamoto | 05 | 1,000,000 | KILIMO |
| Nandembo | Nandembo | 2 | Mkombozi | 05 | 1,000,000 | UFUGAJI SAMAKI |
| Ml/Magh | Malombe | 3 | Nyota Njema | 05 | 1,000,000 | MAMA LISHE |
| Ml/Mash | Extended | 4 | Tusibweteke | 05 | 1,000,000 | KILIMO |
| Nakayaya | Nakayaya Magh | 5 | Upendo | 05 | 1,000,000 | BIASHARA NDOGO NDOGO |
| Tuwemacho | Chemchem | 6 | Upendo | 05 | 1,000,000 | UFUGAJI WA KUKU |
| Ligoma | Makoteni | 7 | Juhudi | 05 | 1,000,000 | KUUZA MAHINDI |
| Matemanga | Matemanga | 8 | Upendo | 05 | 1,000,000 | KILIMO |
| Ligoma | Ligoma | 9 | Uvumilivu | 05 | 1,000,000 | MGAHAWA |
| Tinginya | Tinginya | 10 | Hapakazi tu | 05 | 1,000,000 | KILIMO |
|  | **Jumla** |  |  | **50** | **10,000,000** |  |

1. **Hali halisi ya Marejesho ya mkopo wa vijana kwa mwaka 2014, 2015, 2016.**
2. **Vijana**

|  |  |  |  |  |
| --- | --- | --- | --- | --- |
| **NA** | **MAELEZO** | **MIAKA** | | |
| **2014** | **2015** | **2016** |
| 1 | Kiasi cha mkopo na Riba kilichodaiwa (10%) | 3,300,000.00 | 8,800,000.00 | 11,000,000.00 |
| 2 | Kiasi cha Marejesho yaliyofanyika | 2,800,000.00 | 7,134,500.00 | 4,489,200.00 |
| 3 | % ya Marejesho | 85% | 81% | 41% |
| 4 | Bakaa/Salio. | 500,000.00 | 1,665,500.00 | 6,710,800.00 |

**b) Wanawake**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **MWAKA WA MKOPO** | **IDADI YA VIKUNDI** | **IDADI YA WANUFAIKA** | **MKOPO ULIOTOLEWA** | **RIBA 10%** | **MKOPO NA RIBA** | **MAREJESHO** | **ASILIMIA YA MAEJESHO** | **BAKI YA DENI** |
| 2013/14 | 9 | 45 | 3,600,000 | 360,000 | 3,960,000 | 3,960,000 | 100% | 0 |
| 2014/15 | 10 | 55 | 8,800,000 | 880,000 | 9,680,000 | 8,402,600 | 86% | 1,277,400 |
| 2015/16 | 15 | 75 | 15,000,000 | 1,500,000 | 16,500,000 | 8,837,000 | 53% | 7,663,000 |
| 2016/17 | 10 | 50 | 10,000,000 | 1,000,000 | 11,000,000 | 1,314,000 | 11.9% | 9,686,000 |
| **Jumla** | **44** | **225** | **37,400,000** | **3,740,000** | **41,140,000** | **22,513,600** | **55%** | **18,626,400** |

**4.0. Utengaji wa Maeneo kwaajili ya shughuli za Vijana.**

Halmashauri ya Wilaya na baadhi ya Vijiji katika mpango wa matumizi bora ya ardhi imefanikiwa kutenga maeneo mbalimbali kwa shughuli za vijana na makundi mengine katika Jamii kwa lengo la Vijana kuweza kujiajiri,hali halisi kisekta ni kama ifuatavyo.

|  |  |  |  |  |
| --- | --- | --- | --- | --- |
| **NA.** | **SEKTA** | **SHUGHULI** | **HAKTA/EKARI** | **MAENEO HUSIKA/VIJIJI.** |
| 1 | Kilimo. | Kilimo cha Umwagiliaji | Hekta 3,340 | Vijiji vya Chinunje, Changarawe, Kitanda, Lelolelo, Legezamwendo, Lukumbule, Azimio, Misyaje, Mkotamo, Mbati, Naikula, Nasya na Wenje. |
|  |  |  |  |  |
| 2 | Misitu | Uhifadhi wa Misitu Jamii | Hekta 44,999 | Vijiji husika Machemba, Sauti moja, Songambele, Mindu na Namakambale |
|  |  |  |  |  |
| 3 | Biashara | Masoko | Ekari 5.97 | Vijiji husika Ngalinje na Nakayaya Magharibi |
| Stand kuu Mpya | Ekari 14.96 | Kijiji cha Biasi |
| Eneo la kuegesha magari | Ekari 4.55 | Kijiji cha Biasi. |

**5.0. Taarifa ya idadi ya vijana wenye ajira katika sekta rasimi na isiyorasimi.**

|  |  |  |  |  |
| --- | --- | --- | --- | --- |
| **NA** | **MAELEZO** | **ME** | **KE** | **JML** |
| 1 | Idadi ya Vijana walioajiriwa katika Mfumo Rasimi Januari, 2015 hadi Mei, 2017 kutoka idara za Afya, Elimu, Ufundi, Ugavi, Uhasibu, Misitu, Katibu Muhtasari, M/jamii, Wanyamapori, Wakaguzi wa Ndani na Maafisa watendaji kata. | 112 | 97 | 209 |
| 2 | Idadi ya Vijana waliojiajiri katika mfumo usio rasmi 2015/2016, 2016/2017, Bodaboda, Bajaji, useremala, ushonaji, uashi, uchomeaji, mafundi pikipiki, Baiskeli, Saloon, Mama/Baba Lishe, Makuli, Wagonga Kokoto, Wasomba mchanga, wafugaji kuku, warina asali, kilimo, uvuvi, Batiki, Sabuni za maji na wachimbaji wadogo wa madini | 308 | 202 | 510 |
| **Jumla** | | **420** | **299** | **719** |